Բայց շուտով դեպքերի ընթացքը մի ուրիշ հուն է մտնում, և Գիլգամեշը կարողանում է քաղել անմահության պտուղը: Սակայն այստեղ էլ ոչ մի բացատրություն ու զրույց չկա դրա բնույթի մասին: Դարձյալ այլաբանություն է և տարօրինակ հանգուցալուծում, հազար ու մի փորձություն, անցում դժվարությունների միջով, և հսկայական տարածքներ կտրած մարդը, ով հասել էր իր նպատակին, հաջորդ պահին արդեն ոչինչ չի ձեռնարկում, որպեսզի փրկի անմահության պտուղը: Փոխարենը անտարբերությամբ հետևում է, թե ինչպես է այն կորստյան մատնվում: